Mis ma ikka kostan. Eks igaüks valib oma eesmärkide saavutamiseks omad vahendid, moodused, strateegia, taktika jne. Midagi otseselt halba ma Teie poolt levitatavas spämmis ei näe, aga nagu ma ennist selgitasin, ei pruugi see olla kuigi efektiivne moodus kui sõnumi toon on liiga terav (n. "ainult lollid ostavad elektrit"- kes ikka tahab, et  teda lolliks nimetatakse), see ei haaku otseselt teemadega, mille peale seda postitatakse jms. - ehk ka õige sõnumi levitamine ei ole tulemuslik kui ei arvestata inim-psühholoogiat. Sel lihtsal põhjusel, et seda peetakse tüütuks, ärritavaks ja seda ignoreeritakse.  Muidugi ma austan Teie usku sellisesse moodusesse ja selle valikusse.    Mis puutub inimeste totaalsesse kiibistamisse, illuminaatide, vabamüürlaste maailma valitsemisse ja muudesse nn vandenõuteooriatesse, siis ma suhtun neisse  samasuguse skepsisega nagu valitsuste ja massimeedia poolt massidele suunatud "roosamannasse". Leian, et selline kõrvalt vaatav, võimalikult eelarvamusteta analüüsiv hoiak on kõige õigem tee säilitamaks objektiivsust mõistmaks erinevate nähtuste, protsesside ja käitumiste ajendeid ja motiive.    Ma ei usu, et eesti rahva, ja mistahes muu rahvuse väljasuretamisest maailmas huvitatud oldaks - väljaarvatud teatud erandid muidugi. Pigem on tendents üleilmastumine (rahvused ja riigid ei mängi rolli ja  need vaatavad ise kuidas hakkama saavad) mille taganttõukaja on väike huvigrupp või nn nomenklatuur. Aga ma ei arva ka väga, et see käib otseselt kellegi asjast-huvitatu pideva ja vahetu sekkumise kaudu. Pigem on tegu ise-ennast kehtestava süsteemiga, kus hüvede, tunnustuse, kiituse, või mille iganes ootuses täidetakse asjast-huvitatute determineeritud suunaga tahtmist. Asja võiks nimetada ka korporatsioonide ja superrikaste strateegiaks.    Blogi pidamise mõte on mõneti analoogne  energiasõltumatusega, sest internet pakub väga suurepärase võimaluse sõltumatusele sõltumatusele peavoolu kohitsetud, kollendavale, pealiskaudsele ja meelelahutusliku orientatsiooniga meediale.